Na temelju članka 58. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17.) te članka 32. Statuta Srednje škole Bartula Kašića Pag, Školski odbor nakon provedene rasprave na Nastavničkom vijeću, Vijeću roditelja i Vijeću učenika, a na prijedlog ravnateljice na 03. sjednici održanoj dana . svibnja 2017. godine,

**ETIČKI KODEKS**

**NEPOSREDNIH NOSITELJA ODGOJNO - OBRAZOVNE DJELATNOSTI**

**SREDNJE ŠKOLE BARTULA KAŠIĆA PAG**

l. OPĆE ODREDBE

Članak 1.

Etički kodeks sadrži pravila uljudnog ponašanja nositelja odgojno-obrazovne djelatnosti (dalje u tekstu: nastavnici, stručni suradnici i ostali radnici) prema učenicima, roditeljima ili skrbnicima učenika, drugim građanima i u medusobnim odnosima.

Izrazi u ovom Etičkom kodeksu navedeni u muškom rodu neutralni su i odnose se na sve osobe, muškog i ženskog spola.

II. TEMELJNA NAČELA

Članak 2.

Na obavljanje poslova i ponašanje u Školi primjenjuju se načela:

a. Načelo poštivanja propisa i pravnog poretka Republike Hrvatske

Nastavnici, stručni suradnici i ostali radnici trebaju poštovati pozitivne propise i pravni poredak Republike Hrvatske i svojim radom i ponašanjem omogućavati primjenu propisa prema svima u Školi pod jednakim uvjetima.

b. Načelo poštovanja dostojanstva osobe

Nastavnici, stručni suradnici i ostali radnici trebaju poštovati dostojanstvo svih osoba s kojima su u doticaju prigodom obavljanja poslova.

Nastavnici, stručni suradnici i ostali radnici imaju pravo tražiti poštovanje svoje osobnosti od svih s kojima su u doticaju.

c. Načelo zabrane diskriminacije

Svakome je u Školi u svakom obliku zabranjeno izražavanje diskriminacije prema rasi ili etničkoj pripadnosti ili boji kože, spolu, jeziku, vjeri, političkom ili drugom uvjerenju, nacionalnom ili socijalnom podrijetlu, imovnom stanju, članstvu u građanskoj udruzi, obrazovanju, društvenom položaju, bračnom ili obiteljskom statusu, dobi, zdravstvenom stanju, invaliditetu, genetskom naslijeđu, rodnom identitetu, izražavanju ili spolnoj orijentaciji.

d. Načelo jednakosti i pravednosti

Nastavnici, stručni suradnici i ostali radnici trebaju se prema trećima ponašati na način koji isključuje svaki oblik neravnopravnosti, zloporabe, zlostavljanja, uznemiravanja ili omalovažavanja.

Nastavnici i stručni suradnici ne smiju osobne interese pretpostaviti objektivnom prosuđivanju i profesionalnom obavljanju poslova.

e. Načelo samostalnosti nastavnog i drugoga stručnog rada

Nastavniku i stručnom suradniku jamči se pravo autonomnog djelovanja u izvođenju nastave i drugom stručnom radu u skladu s propisima, nastavnim planom i programom, nacionalnim i školskim kurikulumom.

f. Načelo profesionalnosti

Radnici, a osobito nastavnik i stručni suradnik treba prema obilježjima svoje struke odgovorno, savjesno i nepristrano ispunjavati obveze prema učenicima, roditeljima, skrbnicima i drugim građanima.

g. Načelo slobode mišljenja i izražavanja

U svim područjima života i rada u Školi se potiče i podržava sloboda mišljenja i izražavanja.

h. Načelo zaštite okoliša i skrbi za održivi razvoj

U Školi se sve djelatnosti trebaju obaviti u skladu s međunarodnim i domaćim standardima za zaštitu okoliša i održivog razvoja zajednice i društva.

Članak 3.

Nastavnici i stručni suradnici dužni su čuvati dignitet struke i izvan radnog vremena u školi primjerenim i dostojanstvenim ponašanjem.

III. ODNOS NASTAVNIKA, STRUČNIH SURADNIKA PREMA UČENICIMA

Članak 4.

Nastavnici i stručni suradnici koji sudjeluju u odgojno-obrazovnom radu dužni su prema učenicima:

izvoditi odgojno-obrazovni rad u skladu s ciljevima, zadaćama i standardima odgoja i obrazovanja, prenositi učenicima što stručnije znanja iz svojega predmeta ili područja, osigurati istinitost podataka i prezentaciju sadržaja primjerenu nastavnom predmetu,

obrađivati nastavne sadržaje na način prihvatljiv i razumljiv učenicima, pridonositi intelektualnom razvoju učenika, saslušati i uvažavati učenikovo mišljenje, biti objektivni i nepristrani pri ocjenjivanju učenika uz obvezu suzdržavanja od svih postupanja kojima bi se određeni učenici preferirali, a kod drugih učenika stvarao osjećaj manje vrijednosti, uvažavati i prihvaćati učenike s različitim sposobnostima i interesima i omogućiti im odgovarajući intelektualni, emocionalni, moralni i duhovni razvoj u skladu s njihovim mogućnostima, poštovati i uvažavati učenikove sposobnosti te se s posebnom pažnjom odnositi prema učenicima s teškoćama u učenju i teškoćama u razvoju razvijati domoljublje, svijest o nacionalnoj pripadnosti i svim vrednotama povijesne, kulturne i etničke baštine Republike Hrvatske.

Članak 5.

Učenike treba odgajati da poštuju i uvažavaju sve osobe bez obzira na nacionalnu ili vjersku pripadnost u skladu s etičkim načelima, humanosti i čovjekoljublju.

Članak 6.

Kod saznanja o bilo kakvom obliku fizičkog ili psihičkog nasilja nad učenicima ili bilo kojem drugom društveno neprihvatljivom ponašanju koje može Štetiti razvoju i tjelesnom ili psihičkom integritetu djeteta, nastavnik i stručni suradnik dužan je u najkraćem mogućem roku izvijestiti ravnatelja škole, koji je o tome obvezan izvijestiti nadležne institucije.

Članak 7.

Nastavnici i stručni suradnici ne smiju učenikova znanja i uratke koristiti za svoje osobne potrebe ili probitke.

Članak 8.

U obavljanju odgojno-obrazovne struke nastavnici i stručni suradnici dužni su odgovorno postupati sa svim informacijama kojima raspolažu o učenicima ili njihovim obiteljima. Svi ti podaci predstavljaju profesionalnu tajnu.

Dužnost čuvanja službene i profesionalne tajne obvezuje i nakon prestanka rada u Školi, osim u situacijama kada je to odredbama posebnih zakona propisano, odnosno u postupcima pred nadležnim tijelima.

IV. ODNOS PREMA RODITELJIMA, SKRBNICIMA I DRUGIM GRAĐANIMA

Članak 9.

U odnosu prema roditeljima, skrbnicima i drugim građanima nastavnici, stručni suradnici i ostali radnici trebaju nastupati pristojno, nepristrano, savjesno i profesionalno.

Članak 10.

U službenoj komunikaciji s roditeljima, skrbnicima i drugim građanima nastavnici, stručni suradnici i ostali radnici trebaju se služiti hrvatskim jezikom i razumljivo se izražavati.

Posebnu pozornost nastavnici, stručni suradnici i ostali radnici trebaju obratiti na osobe s invaliditetom i druge osobe s posebnim potrebama.

Članak 11.

Nije dopušteno od roditelja, skrbnika ili drugih građana primati darove, usluge ili ih poticati na darivanje.

V. MEDUSOBNI ODNOSI RADNIKA

Članak 12.

U međusobnim odnosima treba se iskazivati uzajamno poštovanje, povjerenje, pristojnost, strpljenje i suradnju.

Ne smije se druge ometati u obavljanju njihovih poslova.

Članak 13.

U okviru svoga položaja ravnatelj Škole treba poticati nastavnike, stručne suradnike i ostale radnike na kvalitetno i učinkovito obavljanje poslova, međusobno uvažavanje, poštivanje i suradnju te korektan odnos prema roditeljima, skrbnicima i drugim građanima.

VI. JAVNO NASTUPANJE RADNIKA

Članak 14.

Kod javnih nastupa u kojima predstavlja Školu, nastavnici, stručni suradnici i ostali radnici mogu iznositi školska stajališta u skladu s dobivenim ovlastima i svojim stručnim znanjem.

Kod javnih nastupa u kojima nastavnici, stručni suradnici i ostali radnici ne predstavljaju Školu, a koji su tematski povezani sa Školom, nastavnici, stručni suradnici i ostali radnici su dužni naglasiti da iznose osobno stajalište.

VII. UPOZNAVANJE NOVIH RADNIKA S ODREDBAMA ETIČKOG KODEKSA

Članak 15.

Ravnatelj Škole dužan je sve radnike upoznati s odredbama ovog Etičkog kodeksa.

Radnici koji se primaju u radni odnos moraju, prije potpisivanja ugovora o radu, biti upoznati s odredbama ovoga Etičkog kodeksa.

VIII. JAVNOST ETIČKOG KODEKSA

Članak 16.

Ovaj etički kodeks objavljuje se na oglasnoj ploči, te na mrežnim stranicama Škole.

IX. POŠTlVANJE ETIČKOG KODEKSA

Članak 17.

Postupanje prema odredbama ovoga Etičkoga kodeksa obveza je svih neposrednih nositelja odgojno - obrazovne djelatnosti u školskoj ustanovi.

X. ETIČKO POVJERENSTVO

Članak 18.

O kršenju odredaba ovoga Kodeksa odlučuje Etičko povjerenstvo.

Etičko povjerenstvo imenuje ravnatelj na prijedlog Nastavničkog vijeća.

Etičko povjerenstvo sastoji se od predsjednika i dva člana čiji mandati traju četiri godine.

Članovi Etičkog povjerenstva imenuje se iz reda nastavnika i stručnih suradnika i ostalih radnika.

Etičko povjerenstvo radi na sjednicama.

Sjednice Etičkog povjerenstva saziva predsjednik.

Na sjednice se mogu pozvati i druge osobe, ali bez prava odlučivanja.

Odluke se donose većinom glasova.

O radu na sjednicama Povjerenstva vodi se zapisnik kojeg potpisuje predsjednik. Ravnatelj osigurava uvjete za rad Etičkog povjerenstva.

Članak 19.

O pokretanju postupka Etičko povjerenstvo odlučuje na temelju vlastitog zahtjeva ili na temelju zahtjeva radnika, roditelja, učenika ili drugih osoba koje smatraju da su prekršene odredbe ovog Kodeksa.

Zahtjev treba biti u pisanom obliku, obrazložen i argumentiran te potpisan od podnositelja.

U zahtjevu se mora precizno opisati načelno pitanje o kojem je riječ i konkretne okolnosti slučaja i djelovanja, odnosno ponašanje za sukladnost za koje se s načelima i pravilima Etičkog kodeksa traži mišljenje.

Članak 20.

Na sjednici Etičkog povjerenstva članovi raspravljaju o pitanjima koja su predmet postupka te zauzimaju stajalište o sadržaju mišljenja koje će dati.

Ako se traži mišljenje o konkretnom slučaju, Etičko povjerenstvo će zatražiti očitovanje i razjašnjenja od zainteresiranih osoba.

Ako se traži ispitivanje etičnosti ponašanja određenog radnika ili više njih, tada se svakom radniku mora omogućiti da se izjasni o relevantnim navodima i da iznese svoje argumente.

Članak 21.

Etičko povjerenstvo daje preporuke za rješenje moralnih dilema koje se javljaju u praktičnom radu s ljudima, štiteći u prvom redu dostojanstvo i interese ispitanih subjekata.

U slučaju složenijih situacija u provođenju postupka Etičko povjerenstvo je dužno zatražiti stručno mišljenje relevantnih stručnih društava ili pravnih osoba, odnosno uglednijih pojedinaca koji se smatraju stručnjacima iz područja u čijem je kontekstu došlo do konflikta bilo koje vrste. Etičko povjerenstvo uzima u obzir načela i preporuke o etičkim pitanjima koja se javljaju u postupku te primjenjuju u svome radu zakone, pravila, deklaracije, rezolucije i preporuke domaćih i stranih stručnih udruženja.

Članak 22.

Etičko povjerenstvo donosi svoje mišljenje na temelju primljenog zahtjeva. Mišljenje se donosi u pisanom obliku u roku od 30 dana od zaprimanja zahtjeva.

Mišljenje se dostavlja podnositelju zahtjeva. Mišljenje mora sadržavati:

* opis zahtjeva i pitanja o kojm se raspravljalo,
* navode o načelima i pravilima Etičkog kodeksa koje je povodom zahtjeva Etičko povjerenstvo uzelo u obzir,
* stav Etičkog povjerenstva o tome je li ponašanje opisano u zahtjevu u skladu s Etičkim kodeksom ili ne,
* razloge za mišljenje Etičkog povjerenstva,
* podatak o tome je li mišljenje doneseno jednoglasno ili ne. Ako mišljenje nije jednoglasno, Član koji je imao različiti stav može iznijeti svoje izdvojeno mišljenje.

Ako je u mišljenju utvrđeno da određeno ponašanje nije u skladu s načelima Etičkog kodeksa, ono može sadržavati još:

* ocjenu Etičkog povjerenstva o stupnju nesukladnosti i težini povrede etičkih načela uzrokovane takvim ponašanjem
* stav Etičkog povjerenstva o načinima na koji se moglo izbjeći nesukladnost ponašanja s Etičkim kodeksom ili o mjerama koje bi mogle doprinijeti tome da do takvih povreda Kodeksa u budućnosti ne dolazi.

lznimno, ako Etičko povjerenstvo zaključi da mu na temelju zahtjeva i drugih primljenih podataka nije moguće donijeti svoje mišljenje, da nije nadležno za davanje mišljenja ili ako iz bilo kojeg drugog opravdanog razloga ne može li ne želi donijeti mišljenje, predsjednik je dužan o tome izvijestiti podnositelja zahtjeva i Školski odbor te detaljno navesti razloge za ne donošenje mišljenja. U tom slučaju Školski odbor će o tom predmetu donijeti svoje mišljenje.

Članak 23.

Postupci propisani Etičkim kodeksom ne uređuju prava, obveze i odgovornosti osoba koje u njima sudjeluju te nisu alternativa za građanske, kaznene, upravne i stegovne postupke uređene zakonom, drugim propisima i općim aktima Škole.

Mišljenje dano u postupku uređenom Etički kodeksom djeluje svojim autoritetom i treba služiti tumačenju Etičkog kodeksa i promicanju etičkog ponašanja na Školi. Mišljenje ne veže druga tijela i nije upravni akt.

XI. STUPANJE NA SNAGU

Članak 24.

Ovaj Etički kodeks stupa na snagu danom objavljivanja na oglasnoj ploči Škole.

Članak 25.

Stupanjem na snagu ovog Etičkog kodeksa prestaje važiti Etički kodeks od 9. travnja 2009. godine, KLASA:602-03/09-01/66, URBROJ:2198/1-68-01/09-01 i Poslovnik o radu etičkog povjerenstva od 12. ožujka 2010. godine, KLASA:602-03/10-01/67, URBROJ:2198/1-68-01/10-01.

Predsjednica Školskog odbora:

Sanja Maržić, prof.

KLASA:003-05-01/17-01/2

URBROJ:2198-1-68-01-17-01

Pag, . svibnja 2017.

Etički kodeks je objavljen na oglasnoj ploči Škole dana \_\_\_\_\_\_\_\_\_\_\_\_\_\_ 2017.godine.

Ravnateljica:

Milena Čemeljić, prof.